Waltteri Torikka

Nuoruus

Torikka kasvoi Tampereen Ikurissa. Hän piti musiikista jo päiväkoti-iässä.  Toukokuussa 2002 lukioaikainen Postiklubi-bändi voitti Lapualla Waltterin sanoituksella rock-lyriikan SM-kilpailun ja yhtye pääsi esiintymään Seinäjoen Provinssirockin lavalle. Lukioaikana perustettu bändi ehti toimia noin puolitoista vuotta, mutta ei lukioajan jälkeen enää jatkanut. Bändiaikojen jälkeen Waltteri kävi laulutunneilla Tampereella ja myöhemmin aloitti Sibelius-Akatemiassa.   
Yläasteen jälkeen Torikka kävi Tampereen yhteiskoulun ilmaisutaidon erityislukion ja lukion jälkeen 2003 Waltteri Torikka pyrki myös Teatterikorkeakouluun. Vuonna 2005 hän pääsi Tangomarkkinat-kilpailussa semifinaaliin.   
Torikka on nuoresta saakka kirjoittanut myös omia runoja ja laulujen sanoituksia.  Waltteri Torikka on soittanut myös pianoa kuusivuotiaasta asti.

Koulutus

Waltteri Torikka aloitti vuonna 2004 Sibelius-Akatemiassa,  jossa  päätyi ensin kirkkomusiikin puolelle. Torikka soitti urkuja tarkoituksenaan valmistua kanttori-urkuriksi. Opinnot katkesivat varusmiespalvelukseen Lahden Varusmiessoittokunnassa. Armeijan jälkeen Waltteri päätti vaihtaa kirkkomusiikin lauluopintoihin ja jatkoi oopperamusiikin parissa  lauluopettajansa Pekka Kähkösen johdolla, joka oli itsekin oopperalaulaja ja äänialaltaan baritoni. Waltteri Torikka valmistui musiikin maisteriksi Sibelius-Akatemiasta vuonna 2012. 
Torikka opiskeli vuodesta 2009 lähtien myös Kööpenhaminan Kuninkaallisessa Ooppera-akatemiassa, josta hän valmistui vuonna 2012. Torikka opiskeli myös Saksassa vuonna 2008 Karlsruhen musiikkikorkeakoulussa Roland Hermannin johdolla. 
Ennen Sibelius-Akatemiaan pääsyä Waltteri Torikka hankki Tampereen konservatoriossa piano- ja lauluopintoja..

Uran alku

Suomen Kansallisoopperassa Torikka debytoi vuonna 2009 Leevi Madetojan oopperassa Pohjalaiset. Waltteri Torikka sai ensimmäisen palkinnon Lappeenrannan yksinlaulukilpailuissa 2010.  
Torikalla on ollut Suomen Kansallisoopperassa useita erilaisia rooleja jo uransa alussa Taikahuilun Papagenona ja nimirooli Jukka Linkolan säveltämässä Robin Hoodissa. Hän on kiertänyt myös Den Jyske Operan La Bohème -esityksen mukana Tanskassa ja Saksassa opiskeluaikana. 
Torikka sai Martti Talvela -palkinnon ja apurahan vuonna 2013.   Pro Musica -säätiö valitsi hänet 2014 Vuoden nuoreksi muusikoksi.  Suomen Kansallisoopperan solistiharjoittelijana Torikka oli vuosina 2012–2013.

2014

Alkuvuodesta 2014 Torikka teki Pilateuksen roolin Turun Åbo Svenska Teaterin lavalla rock-oopperassa Jesus Christ Superstar.  
Tammikuussa 2014 Waltteri Torikka kutsuttiin kilpailemaan Saksan Karlsruhessa televisioituun laulukipailuun "Emmerich Smola Förderpreis" -palkinnosta.   2014 Pro Musica Säätiö nimesi Vuoden nuoreksi muusikoiksi baritoni Waltteri Torikan ja sopraano Tuuli Takalan ja muusikot esiintyivät Tampere-talon ja Pro Musica Säätiön yhteiskonsertissa Tampere-talolla.   Waltteri Torikka oli 2014 myös kansainvälisen Mirjam Helin -laulukilpailun semifinalisti.

2015

Waltteri Torikka voitti MTV3:n Tähdet, tähdet -televisiosarjan toisen tuotantokauden finaalin vuonna 2015. Esikoisalbuminsa Sydän hän julkaisi lokakuussa 2015. Albumin ilmestymispäivänä Waltteri Torikka lähti viihdekonserttikiertueelle  esiintyen eri puolilla Suomea, 10 paikkakunnan konserttisaleissa loppuvuoden 2015 aikana. Loppuunmyyty konserttisalikiertue päättyi Helsingin Musiikkitalon "Jouluinen Sydän" konserttiin, jossa häntä säesti Jyväskylän Sinfoniaorkesteri kapellimestarinaan Ville Matvejeff.  
Tähdet Tähdet -voiton myötä 2015 tapahtui paljon asioita Waltterin uraan ja yksityisyyteen liittyen. Voiton myötä hänestä tuli julkkis, oopperaa ja viihdettä yhdistelevä artisti, jonka tekemisiä seurataan kaikkialla.  Keväällä 2015, ennen Tähdet Tähdet -kilpailun voittoaan, Waltteri Torikka teki Harashtan roolin Suomen Kansallisoopperan Janácekin oopperassa Ovela Kettu – Cunning  Little Vixen.    
Toukokuussa 2015 Waltteri Torikka esiintyi  Don Giovannin roolissa Rijekassa, Kroatiassa. Kroatian Novilist-lehden kehuissa ylistettiin Torikan Don Giovannin roolityötä musiikillisesti ja näyttämöllisesti ja italian kielen ääntämys sai kiitosta La Voce -lehdeltä Italiassa. Kapellimestarina toimi Ville Matvejeff ja oopperaohjaajana Erik Söderblom. 
Suomalaiset esittivät elokuussa 2015 Sibeliuksen Kullervon BBC Promseilla Lontoon Royal Albert Hallissa Sakari Oramon johdolla. Waltteri Torikka lauloi Kullervon roolin. Myös Suomessa sama teos esitettiin BBC Sinfonia orkesterin ja Polyteknikkojen Kuoron kanssa Lahden Sibelius-talolla syyskuussa 2015. Torikka lauloi Kullervon roolin myös Suomessa.  Loppuvuoden 2015 aikana Waltteri Torikka kiersi esikoisalbuminsa Sydän julkaisun jälkeen 10 suurta konserttisalia ympäri Suomea.

2016

Vuoden 2016 alusta lähtien Torikka on käynyt säännöllisesti Lontoossa tenori Ryland Daviesin laulutunneilla. 
Alkuvuoden 2016 baritoni Waltteri Torikka esiintyi Turussa Åbo Svenska Teaternin lavalla loppuunmyydyssä Mozartin Taikahuilu-oopperassa  Papagenon roolissa. 
2016 Waltteri Torikka oli Emma-gaalassa Vuoden Tulokas -ehdokkaana julkaistuaan Warner Music Finlandin kanssa esikoisalbuminsa Sydän 2015 lokakuussa.. 
Maaliskuussa 2016 Torikka teki Kroatian Kansallisteatterissa, Rijekan Oopperassa kiitellyn W. A. Mozartin Don Giovannin pääroolin ja huhtikuussa 2016 Tšaikovskin Eugene Oneginin pääroolin. Rijekan Oopperan orkesteria johti kapellimestari Ville Matvejeff. 
Heinäkuussa 2016 Torikka esiintyi Savonlinnan Oopperajuhlilla Don Giovannin pääroolissa. 
Waltteri Torikka oli ennen oopperalaulajauraansa Postiklubi-yhtyeen sanoittaja. Waltteri on jatkanut runojen ja lauluntekstien kirjoittamista, joista yksi päättyi Waltterin esikoislevylle Sydän. Kappaleen ”Elokuun 16” Waltteri on esittänyt Jari Sillanpään 50-vuotisjuhlakonsertissa Helsingin Olympiastadionilla. Yhteisduettona 16. elokuuta syntyneet laulajat esittivät "You Raise Me Up" kappaleen Stadionin 40 000 hengen yleisön edessä. 
Syksyllä 2016 julkaistiin Torikan toinen studioalbumi Rakkaus yhteistyössä Warner Music Finlandin, Jyväskylä Sinfonian ja kapellimestari Ville Matvejeffin kanssa.  Myös Rakkaus-albumilla on mukana Waltterin omia sanoituksia ja yksi oma sävellys, jonka lisäksi Waltteri on kääntänyt kaksi kappaletta suomeksi.  
Vuoden 2016 aikana Waltteri Torikka esiintyi useilla paikkakunnilla konsertoimassa. Mm. keväällä 2016  Torikka teki Lapin kiertueen Trio-yhtyeensä kanssa. Kesään sisältyi Savonlinnan Oopperajuhlien Don Giovanni -roolin jälkeen mm. klassisen musiikin resitaalikonsertteja, viihdekonsertteja, Popfestillä esiintyminen Porvoossa, kesäkuussa Urkuyö ja Aaria -konsertissa Espoossa, heinäkuun lopulla Torikan esiintyessä Lohtajan Kirkkomusiikkijuhlilla tehtiin yleisöennätys  ja Lemin Musiikkijuhlien  konsertti myytiin loppuun, Turun Musiikkijuhlilla Waltteri Torikka Trio teki kaksi Kynttilävalokonserttia Turun Tuomiokirkossa. Konsertit jatkuivat lokakuussa "Vain Rakkaus" viihdekonserttikiertueella kuudella paikkakunnalla. Loppuvuodesta 2016 Waltteri Torikka teki laajan "Sydämeni Joulu" -joulukiertueen esiintyen Trio-yhtyeensä (Juha Savela ja Eero Ignatius, vahvistettuna Markus Pajakkalalla joulukuun ajan) kanssa kirkoissa 10 eri paikkakunnalla. Kuopion Musiikkikeskuksessa Waltteri Torikka esiintyi Kuopion kaupunginorkesterin säestämänä, orkesteria johti kapellimestari Atso Almila.  
Marraskuussa 2016 Waltteri Torikka oli solistina mukana ensimmäisessä ooppera-levytyksessään Rijekassa, Kroatiassa. Gounodin Faust-oopperasta äänitettiin albumi levymerkille Decca.

2017

Helmikuussa 2017 Tampere-talolla sai ensi-iltansa Tuomas Parkkisen ohjaama, Leevi Madetojan säveltämä Pohjalaisia-ooppera. Waltteri Torikka debytoi Tampereen Oopperassa Karjanmaan Köystin roolissa Tampere-talon lavalla. 
Maaliskuun lopulla 2017 Helsingin Hartwall Areenalla järjestettiin taitoluistelun MM-kisat 2017. Waltteri Torikka avasi MM-kisat tapahtuman kummina laulamalla Maamme-laulun tapahtuman avajaisissa. 
Toukokuussa 2017 esitettiin Suomen Kansallisoopperan lavalla Helsingissä tanssillinen viiden illan konserttiproduktio "Tango – Buenos Airesista Seinäjoelle". Argentiinalaisia ja suomalaisia sävelmiä tulkitsi mm. Waltteri Torikka. 
Huhtikuun lopulla 2017 julkaistiin  pidempään työn alla ollut Waltteri Torikka Trion yhteinen albumi Sininen Uni – Rautavaaran lauluja, johon kitaristi-sovittaja Juha Savela on sovittanut  keikoilla ja konserteissakin kuultuja Tapio Rautavaaran ikivihreitä kappaleita. 
Heinäkuussa 2017 Waltteri Torikka esiintyi F. E. Sillanpään roolissa Sillanpää-oopperassa Hämeenkyrön Myllykolun kesäteatterissa ja Mannerheimin roolissa Mannerheim-oopperassa Ilmajoen Musiikkijuhlilla kesäkuussa 2017. Sillanpää-oopperassa Waltteri Torikka toimi myös taiteellisena johtajana ja esitti nuoren F.E. Sillanpään roolin. Sillanpää-oopperan ja Mannerheim-oopperan liput loppuunmyytiin noin puoli vuotta ennen esitysten alkua.   
Elokuussa 2017 Waltteri Torikka esiintyi Turun Musiikkijuhlien produktiossa, Richard Wagnerin Parsifal-oopperan konserttiversiossa Amfortasin roolissa solistina, Matti Salmisen ja Karita Mattilan rinnalla.  Elokuun lopulla esitettiin Turun Musiikkijuhlien järjestämänä Mannerheim-ilta, jossa Waltteri Torikka esitti musiikkia Mannerheim-oopperasta.  Eokuuhun mahtui vielä Helsingin Musiikkiviikoilla  Musiikkitalossa oopperakonsertti Väinö Raition Prinsessa Cecilia, jota säesti Radion Sinfoniaorkesteri. 
Waltteri Torikka esiintyi elokuun lopulla myös Tukholmassa edustaen suomalaissolisteja jättimäisessä Suomi 100 -kaupunkifestivaalissa.  Marraskuussa Waltteri Torikka teki kaksi isoa konserttia Oulu Sinfonian kanssa Madetoja-salissa. 
Marraskuun lopulla 2017 sai ensi-iltansa Porin Oopperan Ratsumies, jossa Waltteri debytoi Aulis Sallisen säveltämässä oopperassa Porin Promenadisalissa. Marraskuussa Helsingin Musiikkitalolla baritoni Waltteri Torikka esiintyi myös ooppera- ja balettigaalan. "Viro ja Suomi 200" tapahtumassa. 
Joulukuun alussa Waltteri esiintyi ensimmäisessä suurkonsertissaan Hartwall Areenalla yhdessä Jarkko Aholan kanssa.

2018

2017 uudenvuodenaattona ensi-iltansa sai Jyväskylän Oopperan tuottama ja ranskalaisen Georges Bizet'n säveltämä, maailman suosituimpiin oopperoihin kuuluva Carmen, jota esitettiin Jyväskylän kaupunginteatterin lavalla alkuvuosi 2018. Baritoni Waltteri Torikka teki ranskaksi esitettävässä Carmenissa roolin härkätaistelija Escamillona.   
Tammikuussa 2018 vietettiin Helsingin Aleksanterinteatterissa Aino Gaalaa, jossa Waltteri Torikka palkittiin Vuoden Ilmiö -palkinnolla.  Helmikuussa sai ensi-iltansa Disney Pixarin, Golden Globe -palkinnon saanut suomenkielinen Coco-animaatioelokuva, jossa Waltteri Torikka teki ääninäyttelijänä laulaja Ernesto de la Cruzin roolin. 
Pääsiäisnäytelmä Via Crucis – Ristin tie toteutettiin Helsingissä  tänä vuonna oopperavoimin ja pääosassa Jeesuksena nähtiin pääsiäislauantaina baritoni Waltteri Torikka. 
Huhtikuussa 2018 esitettiin Suomen Kansallisoopperan lavalla italiaksi  W. A. Mozartin säveltämä ooppera Così fan tutte, jossa Waltteri Torikka esitti Guglielmon roolin.  Kesä-heinäkuussa 2018 jatkuivat Mannerheim-ooppera Ilmajoella ja F.E.Sillanpää ooppera Hämeenkyrössä.    
Kesäkuussa baritoni Waltteri Torikka esitti Ruoveden kirkossa säveltäjä Merikannon yksinlauluja "Elämälle Oskar Merikanto 150 vuotta" -kamarimusiikkifestivaalin avajaiskonsertissa.   Heinä-elokuussa 2018 järjestettiin ensimmäistä kesää Hämeenkyrön Festiwaaleilla klassisen musiikin konsertteja, ja päätöskonsertti toi Suomeen myös kansainväliset oopperatähdet Sam Furnessin ja Ivana Srbljanin. Musiikkifestiwaalin taiteellisena johtajana toimii Waltteri Torikka, joka oli toteuttanut Hämeenkyrön kirkossa järjestetyn konsertin.  
Syksyllä 2018  Waltteri Torikka teki roolin Iiro Rantalan säveltämässä koomisessa oopperassa Pikaparantola, osin Kansallisoopperan Alminsalissa, osin kiertueella Turussa, Oulussa ja Kuopiossa.  Syyskuun lopulla nähtiin harvinainen viihdekonsertti, kun Waltteri Torikka ja Tarja Turunen konsertoivat yhdessä Joensuu Areenalla. 
Marraskuussa Waltteri Torikka ja Jarkko Ahola tekivät yleisön pyynnöstä toisen yhteisen jättikonsertin Hartwall Areenalla.  Areena-konsertin jälkeen Waltteri Torikka lähti kuukauden kestävälle joulukonserttikiertueelle Suomen kirkkoihin.  Ennen joulukonserttikiertuetta Waltteri Torikka osallistui artistina useaan hyväntekeväisyystapahtumaan ja esiintyi mm. Hyvä Joulumieli -keräyksen avajaistapahtumassa Helsingin rautatieasemalla, Kummit ry:n Joulu Mielelle -konsertissa ja Helsinki Mission järjestämässä kynttiläkonsertissa.    
Marraskuun lopulla julkaistiin Waltteri Torikan ensimmäinen joulualbumi, jossa kuullaan tunnettuja jouluklassikoita uudelleen sovitettuna ja  mm. Waltterin suomeksi kääntämä I'll be home for Christmas -klassikko.  Joulualbumi meni listakykköseksi Musiikkituottajien julkaisemalla Suomen virallisella albumilistalla vain viikko julkaisun jälkeen.

2019

Helmikuussa 2019 sai ensi-iltansa Tampere Oopperan tuottama ja Puccinin säveltämä La Bohème -ooppera, jossa baritoni Waltteri Torikka teki muusikko Schaunardin roolin. Kevään aikana suosittu baritoni esiintyi viihdekonserteissa mm. Porissa, Hämeenlinnassa, Salossa.     
Maaliskuun alussa järjestettiin ensimmäinen Radio Classicin Tempo Awards gaalakonsertti Helsingin Musiikkitalolla kannustamaan nuoria musiikinopiskelijoita. Gaalan juontajana toimi baritoni Waltteri Torikka. 
Huhtikuussa oli vuorossa 4 konsertin sarja "Tähtien Kevätkonsertit" ja Waltteri Torikka, Tarja Turunen, Pentti Hietanen ja Jyrki Anttila esiintyivät yhteiskonsertissa Lahdessa, Turussa, Tampereella ja Helsingissä.  Pääsiäisen jälkeen Waltteri Torikka Trio kiersi useita pohjoisen konserttipaikkoja Rovaniemeltä Utsjoelle. 
Toukokuussa Waltteri Torikka, sopraano Mari Palo, pianisti Tuula Hällström ja säveltäjä Ilkka Kuusisto esiintyivät Sipoossa Lauluja -levyn levynjulkistamiskonsertissa ja samalla julkistettiin klassisen musiikin albumi, jolla konsertissa kuullut solistit ja pianisti esiintyvät. Levyllä kuul­laan Ilkka Kuu­sis­ton sä­vel­tä­miä ru­no­ja, joita ovat kir­joit­ta­neet mm. Alek­sis Kivi ja Las­si Num­mi.   Toukokuun lopulla Suomen Leijonat-joukkue voitti jääkiekon MM-kultaa ja myös Waltteri Torikka kutsuttiin esittämään suureen Tampereen kultajuhlaan kaksi kappaletta, Kuin Taivaisiin ja Finlandia-hymnin.   Toukokuussa erityinen konserttipaikka, Selänpään asema, vietti 130-vuotisjuhlaansa ja loppuunmyydyssä konsertissa esiintyivät Waltteri Torikka ja basso Timo Riihonen. 
Kesäkuussa Waltteri Torikka jatkoi Mannerheim-oopperan pääroolissa Ilmajoen Musikkijuhlilla kolmatta kesää.  Heinäkuun lopulla Waltteri Torikka esiintyi Joroisten Musiikkipäivien avajaiskonsertissa Savonlinna-kvartetin säestämänä Leppävirran kirkossa, kitarasäestyksellä Järvisydämessä, esiintyi Vaasa Festivalilla ja Turun Down by the Laituri festivaalilla Turun Tuomiokirkossa kirkkokonsertissa.    Heinäkuussa oli myös esiintyminen Kesävirrat soi -festivaalilla Virtain kirkossa jousikvartetin säestämänä. 
Marraskuussa 2016 Rijekan kansallisteatterissa Kroatiassa äänitettiin Charles Gounod'n säveltämä Faust-oopperan konserttiversio. Mukana Suomesta olivat baritoni Waltteri Torikka, sopraano Marjukka Tepponen ja kapellimestari Ville Matvejeff.  Odotettu albumiboksi julkaistiin heinäkuussa 2019.  
Kirkko-ooppera Elämänkuvat sai kantaesityksensä Korsholman Musiikkijuhlilla elokuussa 2019 Isonkyrön kirkossa. Solisteina rooleissa olivat baritoni Waltteri Torikka ja sopraano Päivi Nisula. Teoksen ohjasi Ville Saukkonen. Elokuussa 2019 Waltteri Torikka juhlisti 10-vuotistaiteilijajuhlaansa konsertoimalla omassa syntymäpäivä- ja juhlakonsertissaan Savonlinnassa Olavinlinnan lavalla. 
Syyskuussa Lappeenranta täytti 370 vuotta ja Lappeenrannan Linnakkeessa järjesttiin gaalakonsertti, jossa Maavoimien Rakuunasoittokunta esiintyi solistinaan Waltteri Torikka.  
Marraskuussa 2019 Waltteri Torikka ja Jarkko Ahola konsertoivat yleisön toiveesta kolmannen kerran Hartwall Areenalla Warner Music Finlandin järjestämässä It's Now or Never - konsertissa.  Konsertit on olleet loppuunmyytyjä 2017 ja 2018.    
Joulukuun kolme ensimmäistä viikkoa Waltteri Torikka kiertää Etelä-Suomen kirkkoja Sydämeni Joulu -nimisen joulukiertueen tiimoilta, lisäksi kaksi Jouluksi Kotiin -konserttia Oulun Madetojasalissa Oulu Sinfonian ja kapellimestari Atso Almilan kanssa.

2020

Waltteri Torikka esittää heinäkuun 2020 Savonlinnan Ooopperafestivaaleilla tohtori Bartolon roolin Rossinin säveltämässä koomisessa oopperassa Sevillan Parturi, jonka ohjaa Kari Heiskanen.